C 288/43

Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής

(2022/C 288/07)

Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).

ΚΟΙΝΟΠΟΙΗΣΗ ΤΥΠΙΚΗΣ ΤΡΟΠΟΠΟΙΗΣΗΣ Η ΟΠΟΙΑ ΤΡΟΠΟΠΟΙΕΙ ΤΟ ΕΝΙΑΙΟ ΕΓΓΡΑΦΟ

«Rosso Cònero»

PDO-IT-A0428-AM03

Ημερομηνία κοινοποίησης: 6.5.2022

ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ

1. Συσκευασία — περιέκτες και χωρητικότητα

Περιγραφή: για τη συσκευασία του οίνου Rosso Cònero μπορούν να χρησιμοποιούνται και εναλλακτικοί περιέκτες, πέραν των γυάλινων, οι οποίοι αποτελούνται από ασκό φτιαγμένο από πλαστικό πολυστρωματικό υλικό πολυαιθυλένιου και πολυεστέρα, σε περίβλημα από χαρτόνι ή άλλο άκαμπτο υλικό, το οποίο δεν πρέπει να είναι μικρότερο από την ελάχιστη χωρητικότητα που προβλέπεται βάσει της εθνικής και της ενωσιακής νομοθεσίας.

Αιτιολόγηση: πρόκειται για επιπλέον δυνατότητα συσκευασίας του οίνου Rosso Cònero σε περιέκτες εκτός των γυάλινων, την οποία επιθυμούν οι παραγωγοί κατόπιν προσεκτικής τεχνικής και εμπορικής αξιολόγησης.

Η τροποποίηση αφορά το άρθρο 8 των προδιαγραφών προϊόντος και το σημείο 9 του ενιαίου εγγράφου.

2. Αναφορές στον φορέα ελέγχου — αλλαγή διεύθυνσης

Περιγραφή: η διεύθυνση της «Valoritalia società per la certificazione delle qualità e delle produzioni vitivinicole italiane S.r.l.» άλλαξε από Via Piave n. 24 σε Via Venti Settembre n. 98/G – 00187 Roma.

Αιτιολόγηση: πρόκειται για μεταφορά της καταστατικής έδρας του φορέα ελέγχου της ονομασίας Rosso Cònero.

Η τροποποίηση αφορά το άρθρο 10 των προδιαγραφών προϊόντος και δεν επηρεάζει το ενιαίο έγγραφο.

ΕΝΙΑΙΟ ΕΓΓΡΑΦΟ

1. Ονομασία/-ες προϊόντος

Rosso Cònero

2. Τύπος γεωγραφικής ένδειξης

ΠΟΠ — Προστατευόμενη ονομασία προέλευσης

3. Κατηγορίες αμπελοοινικων προϊόντων

1. Οίνος

4. Περιγραφή των οίνων

Rosso Cònero

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Οι οίνοι της ΠΟΠ Rosso Cònero έχουν χρώμα ρουμπινί, ευχάριστη και οινώδη οσμή, νόστιμη, αρμονική και ξηρή γεύση και πλούσιο σώμα.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα 4,50 γραμμάρια ανά λίτρο, εκφραζόμενη σε τρυγικό οξύ Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστος ολικός θειώδης ανυδρίτης (σε χιλιοστόγραμμα ανά λίτρο)

5. Οινοποιητικές πρακτικές

5.1. Ειδικές οινολογικές πρακτικές

—

5.2. Μέγιστες αποδόσεις

1. Rosso Cònero

13 000 κιλά σταφυλιών ανά εκτάριο

6. Οριοθετημένη γεωγραφική περιοχή

Η περιοχή παραγωγής του οίνου Rosso Cònero περιλαμβάνει ολόκληρη την έκταση των δήμων Ancona, Offagna, Camerano, Sirolo, Numana, καθώς και μέρος των δήμων Castelfidardo και Osimo, που βρίσκονται όλοι στην επαρχία Ancona.

7. Οινοποιητικές ποικιλίες αμπέλου

Montepulciano N.

8. Περιγραφή του/των δεσμού/-ων

Rosso Cònero

Η επίδραση των ανθρώπινων παραγόντων στην περιοχή παραγωγής του οίνου Rosso Conero υπήρξε θεμελιώδης για την επιλογή των ποικιλιών αμπέλου προς καλλιέργεια, για την ανάπτυξη των τεχνικών αμπελοκαλλιέργειας και για τις οινολογικές πρακτικές· μάλιστα, υπάρχουν ενδείξεις αμπελοκαλλιέργειας και οινολογίας από τον 10ο αιώνα π.Χ.

Η αλληλεπίδραση των παραγόντων αυτών με τους πολύ ιδιαίτερους και μοναδικούς φυσικούς παράγοντες της περιοχής, που προκύπτουν κυρίως από την παρουσία του όρους Cònero, το οποίο αποτελεί την ιδανική περιοχή για την καλλιέργεια της ποικιλίας Montepulciano, καθιστά τους οίνους ΠΟΠ Rosso Cònero μοναδικούς και την παραγωγή τους μη εφικτή αλλού.

9. Άλλες ουσιώδεις προϋποθέσεις (συσκευασία, επισήμανση, άλλες απαιτήσεις)

Ένδειξη του έτους παραγωγής των σταφυλιών

Νομικό πλαίσιο:

Νομοθεσία της ΕΕ

Τύπος πρόσθετης προϋπόθεσης:

Συμπληρωματικές διατάξεις σχετικά με την επισήμανση

Περιγραφή της προϋπόθεσης:

Η αναγραφή του έτους παραγωγής των σταφυλιών στην επισήμανση των οίνων ΠΟΠ «Rosso Cònero» είναι υποχρεωτική

Συσκευασία και συστήματα πωματισμού

Νομικό πλαίσιο:

Νομοθεσία της ΕΕ

Τύπος πρόσθετης προϋπόθεσης:

Συμπληρωματικές διατάξεις σχετικά με την επισήμανση

Περιγραφή της προϋπόθεσης:

Για τους οίνους της ΠΟΠ Rosso Cònero επιτρέπονται όλα τα συστήματα πωματισμού που επιτρέπονται βάσει της κοινοτικής και της εθνικής νομοθεσίας.

Επιπλέον, για τη συσκευασία μπορούν να χρησιμοποιούνται και εναλλακτικοί περιέκτες, πέραν των γυάλινων, οι οποίοι αποτελούνται από ασκό φτιαγμένο από πλαστικό πολυστρωματικό υλικό πολυαιθυλένιου και πολυεστέρα, σε περίβλημα από χαρτόνι ή άλλο άκαμπτο υλικό, το οποίο δεν πρέπει να είναι μικρότερο από την ελάχιστη χωρητικότητα που προβλέπεται βάσει της εθνικής και της ενωσιακής νομοθεσίας.

Σύνδεσμος προς τις προδιάγραφες προϊόντος

https://www.politicheagricole.it/flex/cm/pages/ServeBLOB.php/L/IT/IDPagina/18114

(1) ΕΕ L 9 της 11.1.2019, σ. 2.